ಟಿಪ್ ಟಿಪ್ ಸಾಂಗ್‍ನಲ್ಲಿ ಕತ್ರಿನಾ ಮಸ್ತ್, ಮಸ್ತ್ ಸ್ಟೆಪ್ಸ್ – ರವೀನಾ ಟಂಡನ್ ಹೇಳಿದ್ದೇನು ಗೊತ್ತಾ?

ಮುಂಬೈ: ಸೂರ್ಯವಂಶಿ ಸಿನಿಮಾದ ಟಿಪ್ ಟಿಪ್ ಬರ್ಸಾ ಪಾನಿ ಸಾಂಗ್‍ನಲ್ಲಿ ಕತ್ರಿನಾ ಡ್ಯಾನ್ಸ್ ಮಾಡಿರುವುದನ್ನು ನೋಡಿ ನಟಿ ರವೀನಾ ಟಂಡನ್ ಫಿದಾ ಆಗಿದ್ದಾರೆ.

ಇತ್ತೀಚೆಗಷ್ಟೇ ಸೂರ್ಯವಂಶಿ ಸಿನಿಮಾ ಬಿಡುಗಡೆಗೊಂಡಿದ್ದು, ಈ ಸಿನಿಮಾದ ಟಿಪ್ ಟಿಪ್ ಸಾಂಗ್‍ನಲ್ಲಿ ಕತ್ರಿನಾ ಕೈಫ್ ಮೈಚಳಿ ಬಿಟ್ಟು ಮಸ್ತ್, ಮಸ್ತ್ ಸ್ಟೆಪ್ಸ್ ಹಾಕಿದ್ದಾರೆ ಮತ್ತು ಸಖತ್ ಸೆಕ್ಸಿ ಆಗಿ ಕಾಣಿಸಿಕೊಂಡಿದ್ದಾರೆ. ಇನ್ನೂ ಕತ್ರಿನಾ ಹಾಟ್ ಅವತಾರ ಪಡ್ಡೆ ಹುಡುಗರು ನಿದ್ದೆಗೇಡಿಸುವಂತಿದೆ. ಇದನ್ನೂ ಓದಿ: ಕ್ಯಾನ್ಸರ್‌ನಿಂದ ಗೆದ್ದು ಬಂದವರು ತಮ್ಮ ಕಥೆಗಳನ್ನು ಹೇಳಬೇಕು: ಮನಿಷಾ ಕೊಯಿರಾಲಾ

1994ರಲ್ಲಿ ನಟ ಅಕ್ಷಯ್ ಕುಮಾರ್ ಹಾಗೂ ರವೀನಾ ಟಂಡನ್ ಅಭಿನಯಿಸಿದ್ದ ಮೊಹ್ರಾ ಸಿನಿಮಾದ ಹಾಡು ಇದಾಗಿದ್ದು, ಈ ಹಾಡು ಅಂದಿನ ದಿನದಲ್ಲಿ ಸೂಪರ್ ಡೂಪರ್ ಹಿಟ್ ಆಗುವುದರ ಜೊತೆಗೆ ಅಕ್ಷಯ್ ಹಾಗೂ ರವೀನಾ ಟಂಡನ್‍ಗೆ ನೇಮ್ ಫ್ರೇಮ್, ಯಶಸ್ಸು ಹಾಗೂ ಕೀರ್ತಿಯನ್ನು ತಂದು ಕೊಟ್ಟಿತ್ತು. ಇದನ್ನೂ ಓದಿ:  ವಿಕ್ಕಿ, ಕತ್ರಿನಾ ಮದುವೆ ಸಿದ್ಧತೆ ಶುರು

ಇದೀಗ ಈ ಹಾಡನ್ನು ಸೂರ್ಯವಂಶಿ ಸಿನಿಮಾಕ್ಕಾಗಿ ಮರುಸೃಷ್ಟಿಗೊಳಿಸಲಾಗಿದ್ದು, ಈ ಹಾಡನ್ನು ವೀಕ್ಷಿಸಿದ ರವೀನಾ ಟಂಡನ್, ನಿರ್ದೇಶಕ ರೋಹಿತ್ ಶೆಟ್ಟಿ ಅವರಿಗೆ ಕರೆ ಮಾಡಿ ಹಾಡು ಅದ್ಭುತವಾಗಿ ಮೂಡಿ ಬಂದಿದ್ದು, ಕತ್ರಿನಾ ಬಹಳ ಸುಂದರವಾಗಿ ಕಾಣಿಸಿಕೊಂಡಿದ್ದಾರೆ ಎಂದು ಮೆಚ್ಚುಗೆ ವ್ಯಕ್ತಪಡಿಸಿರುವುದಾಗಿ ತಿಳಿಸಿದ್ದಾರೆ.

ಈ ಹಿಂದೆ ಅಕ್ಷಯ್ ಕುಮಾರ್ ಹಾಗೂ ಕತ್ರಿನಾ ಕೈಫ್ ಕಾಂಬೀನೇಷನ್‍ನಲ್ಲಿ ಗಳೆ ಲಗ್ ಜಾ, ಶೀಲಾ ಕಿ ಜವಾನಿ ಸಾಂಗ್ ಮೂಡಿ ಬಂದಿತ್ತು. ಇದೀಗ ಮತ್ತೆ ಇವರಿಬ್ಬರ ಕಾಂಬೀನೇಷನ್‍ನಲ್ಲಿಯೇ ಈ ರೋಮ್ಯಾಂಟಿಕ್ ಸಾಂಗ್ ಮೂಡಿಬಂದಿದೆ.